

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

5 հունվարի 2022 թվականի N - Ա

ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ

ԱՄՐԱՑՆԵԼՈՒ ՄԱՍԻՆ

------------------------------------------------------------------------------------

Ղեկավարվելով Հայաստանի Հանրապետության քաղաքացիական օրենսգրքի 594-րդ ու Հայաստանի Հանրապետության հողային օրենսգրքի 89-րդ հոդված­ներով և «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ մասով` Հայաստանի Հանրապետության կառավարությունը ո ր ո շ ու մ է.

1. Ընդունել Հայաստանի Հանրապետության քաղաքացի Էդգար Աշոտի Անտոն­յանին պատկանող՝ Հայաստանի Հանրապետության Լոռու մարզ, Սարչապետ հա­մայնք, գյուղ Ձորամուտ, 2-րդ փողոց 23 հասցեում (անշարժ գույքի իրավունքների պետական գրանցման վկայական՝ թիվ 05102021-06-0033, տրված՝ 2021 թվականի հոկտեմբերի 5-ին) գտնվող 84.8 քառ. մետր բնակելի տան, 9.1 քառ. մետր մառանի, 20.7 քառ. մետր անասնաշենքի, 8.8 քառ. մետր տնտեսական սենյակի, 19.4 քառ. մետր ավտո­տնակի և 0.333 հեկտար հողամասի (այսուհետ` գույք) նվիրատվու­թյունը Հայաս­տանի Հանրապետությանը և գույքն ամրացնել Հայաստանի Հան­րա­պետության պետական եկամուտների կոմիտեին:

2. Հայաստանի Հանրապետության պետական եկամուտների կոմիտեի նախագահին` սույն որոշումն ուժի մեջ մտնելուց հետո երկամսյա ժամկետում իրա­կանացնել սույն որոշման 1-ին կետում նշված գույքի նվիրատվության ընդունման աշխատանքները՝ հիմք ընդունելով, որ նվիրատվության պայմանագրից բխող նոտարական վավերացման և գույքային իրավունքների պետական գրանցման հետ կապված ծախսերն իրականացվելու են Հայաստանի Հանրապետության պետական եկամուտների կոմիտեի միջոցների հաշվին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան